इंटरबैंक भुगतान सेवा
इम्मिडियेट पेमेंट सर्विस (Immediate Payment Service; IMPS) अथवा इंटरबैंक मोबाईल भुगतान सेवा अथवा इंटरबैंक भुगतान सेवा भारत में बैंकों में तुरन्त धन के लेन-देन के लिए प्रयुक्त इलेक्ट्रॉनिक निधि अन्तरण सिस्टम है। यह सेवा मोबाइल, टैबलेट एवं कंप्यूटर सभी तरह के उपकरणों पर उपलब्ध है। यह सेवा 22 नवम्बर 2010 से आरम्भ की गयी। यह सेवा छुट्टी के दिनों सहित रात-दिन एवं पूरे वर्ष उपलब्ध रहती है। दिसम्बर 2019 से एनईऍफ़टी को भी रात-दिन एवं सम्प्ताह के प्रत्येक दिन उपलब्ध सेवा के रूप में प्रारम्भ कर दिया गया। 14 दिसम्बर 2020 से आरटीजीएस सेवा को भी सप्ताहभर में एवं रात-दिन उपलब्ध सेवा के रूप में आरम्भ कर दिया गया।